Eurovision 2020 se anulează, pe fondul pandemiei de coronavirus. Anunțul oficial a fost făcut în urmă cu puțin timp de EBU, organizatorul competiției muzicale.

Eurovision Song Contest 2020 trebuie să aibă loc la Rotterdam, sub sloganul „Open Up”, cu semifinalele pe 12 şi 14 mai şi finala pe 16 mai. La ediţia cu numărul 65 a concursului participau – alături de România – alte 40 de țări.

European Broadcasting Union (EBU) transmite că decizia a fost luată pentru a pune pe primul loc sănătatea tuturor participanţilor

Precedenta ediţie a competiţiei muzicale a fost câştigată de Duncan Laurence, reprezentantul Regatului Țărilor de Jos, cu piesa “Arcade”. România ar fi fost reprezentată de Roxen cu piesa „Alcohol you”.



Jon Ola Sand, coordonatorul Eurovision din partea EBU, spune că vor fi continuate discuţiile pentru a vedea dacă este posibil ca Rotterdam să găzduiască Eurovision 2021.